**IV. Rámcový učebný plán**

 **Nižšie sekundárne vzdelávanie - ISCED 2**

|  |  |  |  |  |  |  |
| --- | --- | --- | --- | --- | --- | --- |
| Ročník | 5. roč. | 6. roč. | 7. roč. | 8. roč. | 9. roč. | spolu |
| Vzdelávacia oblasť | Predmet | **ŠVP** | **ŠkVP** | **ŠVP** | **ŠkVP** | **ŠVP** | **ŠkVP** | **ŠVP** | **ŠkVP** | **ŠVP** | **ŠkVP** | **ŠVP** | **ŠkVP** |
| **Jazyk** **a komunikácia** | slovenský jazyk a  literatúra | 5 |  | 5 |  | 4 |  | 5 |  | 5 |  | 24 |  |
| čitateľská gramotnosť |  | 1 |  |  |  | 1 |  |  |  | 1 |  | 3 |
| prvý cudzí jazyk | 3 |  | 3 |  | 3 |  | 3 |  | 3 |  | 15 |  |
| druhý cudzí jazyk |  | 2 |  | 2 |  | 2 |  | 2 |  | 2 |  | 10 |
| **Matematika** **a práca s informáciami** | matematika | 4 |  | 4 |  | 4 |  | 4 | 1 | 5 |  | 21 | 1 |
| finančná gramotnosť |  |  |  |  |  |  |  |  |  | 1 |  | 1 |
| informatika | 1 |  | 1 |  | 1 |  | 1 |  |  |  | 4 |  |
| **Človek** **a príroda** | fyzika |  |  | 2 |  | 1 |  | 2 |  | 1 |  | 6 |  |
| chémia |  |  |  |  | 2 |  | 2 |  | 1 |  | 5 |  |
| biológia | 2 |  | 1 |  | 2 |  | 1 |  | 1 |  | 7 |  |
| **Človek** **a spoločnosť** | dejepis | 1 |  | 1 | 1 | 1 |  | 1 |  | 2 | 1 | 6 | 2 |
| geografia | 2 |  | 1 | 1 | 1 | 1 | 1 |  | 1 |  | 6 | 2 |
| občianska náuka |  |  | 1 |  | 1 |  | 1 |  | 1 |  | 4 |  |
| **Človek** **a hodnoty** | náboženská/etická výchova | 1 |  | 1 |  | 1 |  | 1 |  | 1 |  | 5 |  |
| **Človek** **a svet práce** | technika | 1 |  | 1 |  | 1 |  | 1 |  | 1 |  | 5 |  |
| **Umenie** **a kultúra** | hudobná výchova | 1 |  | 1 |  | 1 |  | 1 |  |  |  | 4 |  |
| výtvarná výchova | 1 |  | 1 |  | 1 |  | 1 |  | 1 |  | 5 |  |
| **Zdravie a pohyb** | telesná a športová výchova | 2 |  | 2 |  | 2 |  | 2 |  | 2 |  | 10 |  |
| Spolu povinná časť (štátom určený základ) | **24** | **25** | **26** | **27** | **25** | **127** |
| **Disponibilné hodiny** (voliteľné - podľa podmienok a potrieb školy) | **3** | **4** | **4** | **3** | **5** | **19** |
| **Spolu za stupeň vzdelania ISCED 2**(povinná časť + disponibilné hodiny) | **27** | **29** | **30** | **30** | **30** | **146** |

**Poznámky k učebnému plánu**

Tabuľka učebného plánu je zostavená tak, aby bolo možné porovnať **štátny vzdelávací program** – ďalej ŠVP (povinné štátom určené minimum) a **školský vzdelávací program** – ďalej ŠkVP (disponibilné hodiny).

 1. Štátny vzdelávací program je vyznačený žltou a školský vzdelávací program zelenou

 farbou.

 2. Pri zostavovaní učebného plánu ŠkVP sme zohľadňovali:

* súlad so ŠVP a jeho pokyny,
* potreby a požiadavky súčasnej doby,
* ciele vzdelávania podľa ŠkVP,
* výsledky analýzy dosiahnutých úspechov a pretrvávajúcich nedostatkov práce školy,
* materiálne podmienky, organizačné a personálne možnosti školy.

 3. Delenie na skupiny sa realizuje v zmysle platnej legislatívy. V predmetoch informatika, cudzie jazyky a technika sú žiaci rozdelení do skupín s najvyšším počtom 17 žiakov v skupine. V predmete telesná a športová výchova sú žiaci rozdelení na skupiny chlapcov a dievčat s najvyšším počtom 25 žiakov v skupine.

* Vzdelávaciu oblasť ***Jazyk a komunikácia*** sme v 5., 7. a 9. ročníku rozšírili o predmet Čitateľská gramotnosť s cieľom rozvíjať a upevňovať aktívne čítanie a počúvanie s porozumením, rozvíjať jazykový prejav, schopnosti argumentovať, klásť dôraz na prácu s informáciami, formovať kladný vzťah žiakov ku knihe a literatúre. Disponibilná hodina sa využije na rozvíjanie čitateľskej gramotnosti, pretože tvorí nevyhnutný predpoklad na rozvíjanie kľúčových kompetencií, predovšetkým kompetencie k učeniu sa, a čoraz viac sa využíva ako nástroj na dosiahnutie ďalších cieľov v pracovnom i osobnom živote. Čítanie aj napriek prieniku moderných informačných technológií ostáva základnou stratégiou nadobúdania vedomostí, odborných znalostí, rozširovania a prehlbovania poznatkovej bázy človeka, ale aj získavania rozličných praktických a profesijných zručností. Čítanie trénuje a cibrí lineárne, postupné, sekvenčné myslenie, ako aj sústredenosť a koncentráciu. Vytvára u ľudí návyk a spôsobilosti, ktoré tvoria základ tvorivého myslenia, obohacujú ich vlastnú životnú filozofiu a zdokonaľujú ich schopnosť riešiť a zvládať osobné problémy na základe otvoreného myslenia, ktoré nie je uzavreté v nemenných obsahoch.

* Vzdelávaciu oblasť ***Jazyk a komunikácia*** sme posilnili o 2 hodiny týždenne  predmetom nemecký jazyk v 5. až 9. ročníku. Disponibilné hodiny sa využijú na osvojenie základov druhého cudzieho jazyka, na získanie základnej formy zvládnutia cudzieho jazyka a rozvoj jazykových kompetencií. Dobré zvládnutie jazykového učiva a najmä komunikačných kompetencií vytvára predpoklad na rozvinutie schopnosti úspešne sa uplatniť na trhu práce a v súkromnom živote, podporuje otvorenejší prístup k ľuďom, umožňuje poznávať odlišnosti v spôsobe života ľudí iných krajín a ich odlišné kultúrne tradície. Poskytuje prehĺbenie vedomostí a vzájomného medzinárodného porozumenia a tolerancie.
* Vzdelávaciu oblasť ***Matematika a práca s informáciami*** sme posilnili o 1 vyučovaciu hodinu týždenne v predmete matematika v 8. ročníku. Obsah učiva sa nezmenil, disponibilná hodina sa využije na prehĺbenie porozumenia preberaného učiva, lepšie osvojenie a precvičenie kľúčových poznatkov, rozvoj logického myslenia u žiakov. Učiteľ bude využívať tento čas aj na posilnenie samostatnej tvorivej práce žiakov, ktorá povedie k objavovaniu nových poznatkov samotnými žiakmi a tým aj k lepšiemu pochopeniu a osvojeniu preberaného učiva.
* Vzdelávaciu oblasť ***Matematika a práca s informáciami*** sme v 9. ročníku rozšírili o predmet *Finančná gramotnosť* s cieľom osvojenia si základných poznatkov a rozvoja kritického myslenia žiakov v oblasti financií. Finančná gramotnosť je schopnosť využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti. Znalosti obsiahnuté vo finančnej gramotnosti uplatňuje v každodennom živote každý z nás, a to pri každom nákupe alebo predaji, ktoré vykonávame v bežnom živote v značnom množstve. Niektoré realizujeme automaticky, bez hlbšieho zamýšľania, niektoré naopak vyžadujú hlbšie zamyslenie a analýzu. Finančné vzdelávanie by malo poskytovať dostatočné znalosti a nástroje, ktoré vedú k lepšiemu porozumeniu finančných produktov a pojmov tak, aby sme sa mohli správne rozhodovať a aby sme sa našimi rozhodnutiami nedostali do problematických situácií. V súčasnej dobe potrebu finančného vzdelávania vyvoláva najmä rýchle tempo rastu zadlžovania domácnosti, rýchly vývoj a „agresívny“ predaj nových finančných produktov. Disponibilná hodina sa využije na vzdelávanie žiakov o hodnote peňazí, o tom, čo si za ne človek môže a nemôže kúpiť, o hospodárení s peniazmi a to nielen v teoretickej rovine, ale aj precvičovaním úloh a príkladov z bežného života.

* Vzdelávaciu oblasť ***Človek a spoločnosť*** sme posilnili o 1 vyučovaciu hodinu týždenne v predmete geografia v 6. a 7. ročníku (časová dotácia 2 hodiny týždenne). Obsah učiva sa nezmenil, disponibilná hodina sa využije na rozvoj poznania o planéte Zem a jej zákonitostí - pochopenie princípov existencie Zeme pomôže žiakom lepšie spoznávať krajinu a chrániť ju.
* Vzdelávaciu oblasť ***Človek a spoločnosť*** sme posilnili o 1 vyučovaciu hodinu v predmete dejepis v 6. a 9. ročníku (časová dotácia 2 hodina týždenne). Obsah učiva sa nezmenil, disponibilná hodina sa využije na prehĺbenie porozumenia historických období praveku, staroveku, stredoveku a novoveku. Žiaci si budú môcť lepšie osvojiť kľúčové poznatky o fungovaní ľudskej spoločnosti v týchto dejinných obdobiach aj prostredníctvom sledovania filmov s dejepisnou tematikou, čítaním doplnkových textov a realizáciou rôznych dejepisných projektov.